
Luko 


Maodun“ 

Sur la fasado de vilaĝa 
domo estas nur vico da 
fenestroj el latoj. En varmaj kaj 
serenaj tagoj, la fenestroklapoj 


sin apertas ĉiuj en la plena 





larĝo kaj ekestas sunradioj kaj 


aerfluo. 


En la tagoj ventegaj, pluvegaj aŭ vintraj kun 
forta hurlado de la norda vento, la 
lignofenestroj estas fermitaj kaj tiam en la 
domo regas malhelo kiel en kelo. 

Pro tio vilaĝanoj faras tra la tegmento 
kvadratan apertureton vitritan kaj nomatan 
lukon. 

Somere, kiam ekpluvego verŝiĝas, knaboj 
plej preferas kuri kaj sin amuzi en la pluvo, 
kun la kapo levita rigardante al fulmoj. Sed 
iliaj gepatroj obstine malpermesas. 
"Endomiĝu!" Kun la fermiĝo de la fenestroj la 
knboj estas enfermitaj en la obskure keleca 
domo. Tiam la luketo fariĝas al ili ununura 
konsolo. 

Tra la vitreto vi povas vidi, ke tie dancetas 
pluvogutoj plaŭdantaj kaj ekbrilas fulmoj 
rubandosimilaj; kaj el tio vi povas imagi al vi, 
kiel forte forbalaas la mondon la pluvo, vento, 
tondro kaj fulmoj, kaj ke eĉ pli multoble 
granda estas ilia potenco ol tiu, kiun vi 
efektive sentas sub la libera ĉielo. Tiu ĉi 
malgranda luko povas inspiri vian imagon! 

Nokte, kiam vi estas devigata "ripozi" en la 
lito, supozeble, vi ankoraŭ memoras la 
herbejon kaj riverbordon sub la lunlumo, kaj 


vi ŝovas vian kapon el le kulvualo por 


suprenrigardi. En tiu ĉi momento la luketo 
denove farigxas al vi ununura konsolo! 

Via imago povas vagadi de unu stelo, unu 
nubo super la vitrita luketo al miriado da 
flagretantaj steloj amindaj, fascinaj nuboj 
similaj al montoj, ĉevaloj kaj gigantoj; kaj de 
silueta strio preterŝoviĝinta super la vitrita 
luketo al griza vesperto, kantscipovanta 
najtingalo aŭ tirana strigo --- Unuvorte, tuj 
eksterniĝos en via imago ĉio de la mirinde 
ĉarma mondo nokta. 

Aĵojojo! Kiom mirinda estas tiu ĉi 
malgranda malplenaĵo! Ĝi vidigas al vi 
kosman sekreton, pri kiu vi neniel revus, se ĝi 
ne ekzistus, ĝi imagigas al vi diversajn 
okazaĵojn, kiujn vi neniam imagos al vi, se ĝi 
ne ekzistus! 

Grandan dankon meritas la plenkreskuloj, 
kiuj eltrovis tian "luko". Ĉar la viglamensaj 
knaboj 


"havecon", "plenecon" el "malpleneco", eĉ pli 


kapablas bone scii, kiel trovi 


vaste, pli komplike kaj pli aŭtentike ol 
propraokule ili vidas. 

elĉinigis Xiong Linping 
“ Maodun (1896-1981), pseŭdonimo de Shen Dehong, 


ĉina fama verkisto. 


Pordofrapoj 


Maodun 

Pum, pum, pum! 

Mi vekiĝis salte el la sonĝo. 

Kiu frapis je mia pordo? Mi pensis 
konfuzite. Mi streĉis mian orelon por aŭskulti. 
Frapsono jam malaperis. La lampo surkape 
disverŝis iom da helflava lumo sur mian 
dormeman vizaĝon. La fenestroj gluitaj per 


papero kaj litvualo restis tiel kvietaj kiel 

antaŭe. 

Turninte sur alian flankon, mi estis apenaŭ 
dormeme revenonta en la sonĝon, kiam la 
frapsono min vekis ankoraŭfoje. La frapadon 
supersonis hurlado. Ĉu la norda vento muĝas 
aŭ homoj vokas por veki? Mi ne povis fari 
decidon. Tamen mia sango ekbolis. Kvazaŭe 
mi jam elflugis el la ĉambro kaj tranĉis la 
ĉielon, rajdante sur la nuko de la norda vento! 
hurlado 


mallaŭtiĝis kaj fine malaperis. Tio, kio restiĝis, 


La surdiga tamen obtuziĝis, 
transformiĝis en solecan malplenon. 

Ĝuste tia malpleno ekestigis tia laŭtan 
hurladon! Mi ekridis, kompreninte ke mi estis 
trompita de halucinacino. 

Kun rondigitaj okuloj mi volviĝis en 
profundaj pensoj. Multaj vizaĝoj dancis unuj 
post aliaj antaŭ miaj okuloj; multe da voĉoj 
bruis laŭte aŭ mallaŭte ĉe miaj oreloj. Abrupte 
ĉio pereis. La mallaŭta frapsono persiste 
albloviĝis el la fenestroj, kvazaŭ iu frapus je la 
pordo. 

“Kiu vi estas? Kio okazis?” Mi malpacience 
krie demandis, sed ne venis respondo. 

Mi malŝaltis la lampon. Ekster la fenestroj 
sporade glimis kelkaj steloj sur la frosta kaj 
malhele blua ĉielo. Ne povis esti, ke iu frapas 
je la pordo en tiel profunda meznokto. Se vere 
estas homo, mi pensis, li certe estas malĝentila 
ulo, kiu vekas aliulon per pordfrapado, sed ne 
donas respondon. 

Mian 


tondrosimila bruo ekster la pordo. Nature tio 


kontempladon interrompis la 
ne estis la bruo de moskita svarmo. Kvankam 
ili vere ekzistis, ili, kaŝante sin en mallumaj 
anguloj, tamen jam perdis la forton por 
ekestigi bruan tondron. Tio ne estis vera 
tondro, mi komprenis, ĉar estis ankoraŭ tre 
frue por tondra sezono. 

Mi turnis sur alian flankon sub la litovrilo 
kaj premis mian maldekstran orelon sur la 
kapkusenon, suspektante, ke la bruo 


memproduktiĝas en miaj propraj oreloj. 


Tamen, subite sonis ankoraŭfoje pum, pum, 


Penseo 


pum! 

La triafoja frapsonado disfuziĝis en la frida 
aero, tre sonore kaj triste. Neniel ĝin eltenante, 
mi saltis el la lito kaj tirmalfermis la pordon 
por pririgardi eksteren. 

Sin trovis nenio. La lunarko super la lageto 
antaŭdoma disverŝis malvarmetan lumeton; 
vico da ĉerizarboj ĉe la lageto, nudaj en la 
glaciiĝinta aero, tremetis leĝere. 

Sin trovis nenio, krom nigra hundo, kiu 
kuŝis surventre ĉe la pordo, kun kapo flanken 
klinita, kvazaŭ subaŭskultante, kaj nun 
klininte sian kapon hontŝajne, malrapideme 
iris sub la plankon antaŭ la tegmentrando kaj 
kuntiriĝis en bulon kun sia buŝegon en haraĵan 
kolon. 

Mi naskis portempan kompaton al tiu griza 
besto, kvankam en mia menso fulmis riproĉeto: 
Estas ci bojemulo, kiu petolaĉe vekis homon, 


sed postlasis malplenon al li. 





—— elĉinigis Vejdo 
Poemoj de Xi Murono 


“ Xi Murong (1943-): tajvana poetino 


Floranta Arbo 


kiele renkontigi vin jen kun mi 





en la momento kiam mi plej 


belas 


por tion realigi 

mi preĝis al Buda” jam kvin cent jarojn 
por nia amligiĝo 

Budao fine ŝanĝis min en arbon 


kreskantan ĉe la vojo frekventita de vi 
en la sunlumo 
diskrete pompas floroj 


— sopiroj miaj antaŭvivaj 


proksimiĝante 

vi aŭskultadu atenteme 
folioj tiuj tremetantaj 


—atenda vervo mia 


vi tamen preterpasis ignorante 
la falintaĵojn post vi 

amik” 

aĥ, tiuj estas ne petaloj 


sed mia koro velkiĝinta 


Elekto 
se mi venus al la mondo 
nur por unufoja renkontiĝo kun vi 
nur por la momento en dekmil lumjaroj 


por la dolĉon, triston de l' momento ĝui 


do, ĉi ĉi' okazu 

prezentiĝu dum momento 

kapkline danku mi al ĉiuj steloj pro la helpo 
por ke mi kaj vi renkontiĝiu 

kaj jen disiĝu 

laŭ la poem' far Dio 


kaj maljuniĝu malrapide 


Kredo 
mi kredas ke l' esenc' de amo 
egalas al pureco kaj mildec' de vivo 
mi kredas jen al ĉiu 


reflekt” kaj intersend” de lum' kaj ombro 


mi kredas ke la floroj kovrantaj l' arbon 
nur originas el la semo sola en glacineĝo 
mi kredas ke en tri cent poemoj 

tio, kio prezentiĝas ripetfoje 

”stas l” ununura vorto, kiun 


ne elbuŝigis oni en juneco 


mi kredas ĉion aranĝitan de l' Ĉielo 
mi ankaŭ kredas, ke se vi volontos 
postsekvi l' distan fonton de humilo 


finfine ni interkomprenos 

Kial 
mi povas ŝlosi mian plumon. kial 


ne povi ŝlosi amon kaj ĉagrenon 


dum longa vivo, kial 
ĉiam ĝoj” velkiĝas ĉe apero 


la plej bela temp' forpasas plej rapide 


Sopiro 
fakte tio, kion mi sopiras 
”stas nur tiu momenteto 
mi neniam vin postulis 


doni al mi vian tutan vivon 


se ni renkontiĝi sur la montalio 

plena je disfloraj gardenioj, se ni 
havus amon ardan foje antaŭ ol disiĝi 
kiom ajn, do, longa vivo 

estas nur nenio alia ol 

la momento kurta 


en rememoro nia 


Adiaŭado 
ne ĉiuj sonĝoj jen sukcesas realiĝi 
ne ĉiuj vortoj eblas aldiriti al vi 
kaj memriproĉo kaj repento 
profunde ĉiam plantiĝas enkore post forlaso 


via 


laŭdire ĉiaj amvarioj en la mondo 
finfine, aj, malplenos 


mi tamen penas tion perdi 


kontraŭe tion ĉiam mi faradas 
mistrafi jam morgaŭon disflorantan 


kaj eble la hodiaŭon 


hodiaŭ ripetiĝos la disiĝo sama 
nekonatoj ni fariĝos poste 

jen malproksime je mil lioj“ 
en la krepusk” vespera 


profunde mi la kapon klinos al vi 

por mi prizorgu vin mem 

ignoru l' onidiron, ke enmondaj amvarioj ĉiaj 
finfine, finfine malplenos 

“ ĉina mezurunuo de longeco. Unu lio egalas duonan 


kilometron. elĉinigis Lin Lin 


Peco da Ŝtono 


Liu Guofang 

Sur la ponto troviĝas peco da ŝtono. 

Ĝi, iom pli granda ol briko, elfalis el la 
kamiono plena je gruzoj. La ponto, ne tre 
larĝa, ligas la urbinternon kaj eksteron. 
Ĉiutage multaj homoj iras kaj reiras tra la 
ponto, la homplena spektaklo! 

Neniu priatentas tiun ŝtonon surponte. 

Aŭtobuso alproksimiĝas al ĝi. 

Kiam la aŭtisto, vidinte ĝin, volas konduki 
la buson ĉirkaŭ ĝi, li ne sukcesas pro la 
rapideco de la buso. Kaj li volas bremsi la 
aŭton, sed jam estas malfrue. Pum! La aŭto 
subpremas la ŝtonpecon, kio skuigas la aŭton 
kaj preskaŭ faligas kelkajn pasaĝerojn. Kelkaj 
“Kiel vi 


kondukas la aŭton?” La aŭtisto respondas, 


el la pasaĝeroj malkontentas, 
“Damne! Kiel ŝtonpeco kuŝas sur la ponto?” 

Pasaĝero proponas, “Prefere vi ĝin forĵetu 
de la ponto, alie vi trafos ĝin alian fojon.” 

La aŭtisto diris, “Ĉu vi volas, ke mi ĵetu ĝin? 
Ĉu mi estas freneza? Kiam mi revenos, mi 
ĉirkaŭiros ĝin.” 

Aŭtomobilo rapide alproksimiĝas kaj 
subpremas la ŝtonpecon sammaniere. Ĝi alte 
saltas,kio surprizas la pasaĝerojn. Kiam ili 
ekscias pri la ŝtona incidento, ili malkontentas, 
dirante, “Malgranda loko estas malgranda 
loko. Ĉie estas en malordo.” Post tio, la 
aŭtomobilo retiriĝas, ĉirkauiras la ŝtonon kaj 
forkuras. 

Iome poste, homo ŝanceleme alproksimiĝas 
la ŝtonpecon. Li iras laŭ la aŭtovojo anstataŭ 
trotuaro, ĉirkaŭrigardante, kaj jen li piedbatas 
la ŝtonon. Tio dolorigas lin. Koleriĝante, li 


aŭtomate donas alian piedbaton al la ŝtono kaj 


Penseo 


li ricevas pli grandan doloron. Li blasfemas 
kolere kaj ĉirkaŭiras ĝin. 

Biciklo alvenas Babilante kun alia, la 
biciklisto kondukas sian biciklon sur la ŝtonon. 
Kaj li falas el la biciklo kaj ne sukcesas sin 
starigi post longa tempo. Unu el la 
apudstarantoj miris, “Kiel povus esti, ke 
troviĝas ŝtono sur la ponto?” Alia komentas, 
“Kion la purigistoj faras? Ili eĉ ne forigas la 
ŝtonojn sur la ponto.” Kiam la falinto 
restariĝas, por mildigi sian koleron, li levas la 
ŝtonon kaj ĵetas ĝin sur la antaŭan lokon. Post 
tio, li foriras rajdante la biciklon. 

La ŝtono ankoraŭ restas sur la ponto. 

Sur la ponto homoj kaj aŭtoj iras kaj reiras. 
De tempo al tempo jen aŭtoj subpremas la 
ŝtonon jen homoj piedbatas ĝin. Tiuj 
piedbatintoj sakras kaj foriras kolereme. 

Neniu volas forigi la ŝtonon. 

Memkompreneble, ne ĉiuj estas samaj en 
pensado. Unu homo volas forigi la ŝtonon. De 
malproksime vidinte ke la ŝtono saltigas aŭton, 
li sin direktas al la ŝtono, preta forigi ĝin. Li 
apenaŭ alproksimiĝas ĝin kiam aŭto fulme 
kuras al li. La aŭto knare bemsiĝas apud li. 
Kapo sin ŝovas el la fenestro de la aŭto kaj 
sekvas riproĉo, “Ĉu vi volas morti?” 

La piediranto, insultita de la aŭtisto, 
koleriĝas kaj ĵetas blasfemon al la 
aŭtisto. Li reiras al la trotuaro kaj 
forpasas. 


La ŝtono ankoraŭ kuŝas sur la 





ponto. 


elĉinigis Wu Tong 

